Diari Oficial de la Generalitat Valenciana


Sumari del DOGV 3610, del 22-10-1999 (1999/8756)

Informació pública de l'alternativa tècnica per al desenvolupament del Sector PP-16, Mallaeta.
----------------------------------------------------------------------------------------------

### Dades del document

Número de DOGV
:   3610

Data del DOGV
:   22-10-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8756


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'alternativa tècnica per al desenvolupament del Sector PP-16, Mallaeta. [1999/X8756]
  
Per mitjà de la present es fa públic que l'alcalde, senyor José Miguel Llorca Senabre, en data 20 de setembre de 1999, ha dictat decret que en els seus aspectes més transcendents expressa:
  
«...resolc:
  
1. Sotmetre a informació pública l'alternativa tècnica per al desenrotllament del Sector PP-16, Mallaeta, presentada per la mercantil l'Illa de Minos, SL, per mitjà d'instància de 2.02.1999, amb registre d'entrada número 692. Fent-se expressa menció que queden excloses del dit tràmit d'informació pública, les determinacions que s'inclouen en l'alternativa tècnica relatives a bonificacions en els paràmetres d'edificació de l'ús hoteler, en haver quedat suspeses per l'acord d'aprovació del Pla General: concretament en aquest sector afecta la previsió d'un índex d'edificabilitat turístic de 0.20 m²c/m². Es fa constar que la documentació de l'alternativa tècnica mencionada, està integrada per una memòria i avantprojecte d'urbanització, i es proposa una única unitat d'execució coincident amb la total delimitació del sector, per la qual cosa tot ell es desenvoluparia conjuntament.
  
3. El tràmit d'informació pública serà de vint dies hàbils que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i - posterior o simultàniament - en el Diari Oficial de la Generalitat Valenciana. Es podran presentar alternatives tècniques i al·legacions durant el dit període. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per vint dies addicionals, si durant els deu primers d'informació pública cap persona es comprometera a presentar una alternativa tècnica substancialment distinta a la inicial, i en prestara caució. La pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als qui, per desconèixer-la, presenten pliques prematurament.
  
4. L'acte d'obertura de pliques tindrà lloc en la següent data hàbil a la conclusió del termini per a presentar-les, a les oficines de la Secretaria d'aquest ajuntament, síties al carrer Major núm. 14.
  
5. Totes les actuacions podran ser objecte de consulta i al·legació pels interessats durant els deu dies següents al d'obertura de pliques. Els competidors, durant aquest període, podran associar-se tot unint les seues proposicions».
  
Així mateix per a informació dels interessats a consultar l'expedient, es fa saber que aquest estarà a disposició del públic de dilluns a divendres, ambdós dies inclusivament, en horari de 12.30 fins a 14.00 hores, als locals de l'ajuntament, sitis al c/ Hernán Cortés núm. 2.
  
Cosa que faig pública, en qualitat de regidor delegat d'Urbanisme, en virtut de Decret de l'Alcaldia núm.1.335/1999, de 7 de juliol, als efectes oportuns.